ชาลาร์ เซอยึนจือ

ชาลาร์ เซอยึนจือ (; เกิด 23 พฤษภาคม ค.ศ. 1996) เป็นนักฟุตบอลชาวตุรกี ปัจจุบันในตำแหน่งกองหลังให้แก่อัตเลติโกเดมาดริด สโมสรในลาลิกา และทีมชาติตุรกี

เขาเริ่มต้นอาชีพกับสโมสรอัลทือนอร์ดูในลีกระดับสองของประเทศ ต่อมาในฤดูร้อนปี 2016 เขาย้ายร่วมเอ็สเซ ไฟรบวร์คในบุนเดิสลีกาของเยอรมนี ก่อนที่จะย้ายไปเลสเตอร์ซิตีในพรีเมียร์ลีกของอังกฤษใน ค.ศ. 2018 เขาลงเล่นให้กับทีมชาติชุดใหญ่ครั้งแรกใน ค.ศ. 2016

 สโมสรอาชีพ 
Altınordu
เซอยึนจือเริ่มต้นอาชีพกับสโมสรอัลทือนอร์ดูในทีเอฟเอฟเฟิสต์ลีก ลีกฟุตบอลระดับสองของตุรกี ในฤดูกาล 2015–16 เขามีข่าวเชื่อมโยงกับเบชิกทัช กาลาทาซาไร และเซบิยา แต่เขาในวัย 20 ปีเลือกที่จะไปเล่นในบุนเดิสลีกาเพราะเห็นว่ามันเป็นทางเลือกที่ดีในอาชีพและการพัฒนาของเขา

 เอ็สเซ ไฟรบวร์ค 
วันที่ 24 พฤษภาคม ค.ศ. 2016 เซอยึนจือย้ายร่วมเอ็สเซ ไฟรบวร์ค ที่เพิ่งเลื่อนชั้นสู่บุนเดิสลีกา ลีกฟุตบอลสูงสุดของเยอรมนี เขาเป็นนักฟุตบอลชาวตุรกีคนแรกที่ย้ายจากลีกระดับสองของตุรกีไปยังบุนเดิสลีกาโดยตรง

เขาลงเล่นในบุนเดิสลีกาครั้งแรกในนัดเปิดสนามที่บุกไปแพ้แฮร์ทาเบอร์ลิน 2–1 เมื่อวันที่ 28 สิงหาคม ค.ศ. 2016 เขามีข่าวเชื่อมโยงกับลีล โรมา และบิยาร์เรอัล ในช่วงตลาดซื้อขายกลางฤดูกาล 2016–17 มีการรายงานว่าแมนเชสเตอร์ซิตีก็สนใจในตัวเซอยึนจือเช่นกัน

 เลสเตอร์ซิตี 
วันที่ 9 สิงหาคม ค.ศ. 2018 เซอยึนจือย้ายร่วมเลสเตอร์ซิตีในพรีเมียร์ลีกด้วยสัญญา 5 ปี เขาลงเล่นในพรีเมียร์ลีกครั้งแรกเมื่อวันที่ 27 ตุลาคม ค.ศ. 2018 ในนัดที่เลสเตอร์เปิดบ้านเสมอกับเวสต์แฮมยูไนเต็ด 1–1 

เซอยึนจือทำประตูแรกในพรีเมียร์ลีกในการแข่งขันนัดที่ 11 ของฤดูกาล 2019–20 เมื่อวันที่ 3 พฤศจิกายน ค.ศ. 2019 ช่วยให้ทีมบุกไปเอาชนะคริสตัลพาเลซที่เซลเฮิสต์พาร์ก 2–0

 แอตเลติโก มาดริด 
เมื่อวันที่ 5 กรกฎาคม 2023 โซยุนจูได้เข้าร่วมทีม แอตเลติโก มาดริด ในศึก ลาลิกา ของสเปน ด้วยสัญญา 4 ปี เขาลงเล่นไปทั้งหมด 9 นัด โดยเป็นการลงเล่นในลีก 6 นัด (115 นาที), ยูฟ่าแชมเปียนส์ลีก 2 นัด (59 นาที) และลงเล่นครึ่งเวลาในศึก โกปาเดลเรย์ อีก 1 นัด เขาถูกไล่ออกจากสนามในเกมที่ชนะ เซบียา 1–0 เมื่อวันที่ 23 ธันวาคม จากการทำฟาวล์ใส่ ลูกัส โอกัมโปส หลังจากที่เขาเพิ่งถูกเปลี่ยนตัวลงสนามมาได้เพียง 4 นาทีเท่านั้น

 เฟเนร์บาห์เช 
เมื่อวันที่ 29 มกราคม 2024 โซยุนจูได้เซ็นสัญญากับ เฟเนร์บาห์เช สโมสรใน ซูเปอร์ลีก ด้วยสัญญายืมตัวจนจบฤดูกาล เมื่อวันที่ 3 กุมภาพันธ์ 2024 เขาลงเล่นนัดเปิดตัวใน ซูเปอร์ลีก เป็นครั้งแรกในอาชีพค้าแข้งในเกมที่บุกไปชนะ อันตัลยาสปอร์ 2-0 สี่วันต่อมา ในวันที่ 7 กุมภาพันธ์ 2024 เขาลงเล่นนัดเปิดตัวในรายการ เตอร์กิชคัพ ให้กับทีมในเกมบุกชนะ กาซีอันเตป 2-0 และช่วยให้ทีมผ่านเข้าสู่รอบก่อนรองชนะเลิศได้สำเร็จ เมื่อวันที่ 8 มีนาคม 2024 เขาลงเล่นในระดับทวีปเป็นนัดแรกให้กับทีมในเกมที่บุกไปชนะ ยูนิยง เอสจี 3-0 พร้อมกับทำได้หนึ่งแอสซิสต์

เขาทำได้สองประตูในช่วงครึ่งฤดูกาลแรกของเขา รวมถึงการทำประตูชัยในวันที่ 19 พฤษภาคม ในการบุกไปเยือนคู่ปรับสำคัญอย่าง กาลาตาซาราย การย้ายทีมของเขาเปลี่ยนเป็นแบบถาวรในวันที่ 1 กรกฎาคม ด้วยสัญญา 3 ปี พร้อมเงื่อนไขขยายสัญญาเพิ่มอีกหนึ่งปี โดยแอตเลติโกซึ่งไม่ได้จ่ายค่าตัวในการเซ็นสัญญาคว้าเขามาในตอนแรก ได้รับเงิน 8 ล้านยูโรจากข้อตกลงนี้

 เกียรติประวัติ 
รางวัลส่วนตัว
 ทีมยอดเยี่ยมแห่งปีของพีเอฟเอ: พรีเมียร์ลีก 2019–20

 อ้างอิง 

 แหล่งข้อมูลอื่น 

 Profile at TFF


หมวดหมู่:นักฟุตบอลชาวตุรกี
หมวดหมู่:กองหลังฟุตบอล
หมวดหมู่:ผู้เล่นเอ็สเซ ไฟรบวร์ค
หมวดหมู่:ผู้เล่นสโมสรฟุตบอลเลสเตอร์ซิตี
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นในบุนเดิสลีกา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:นักฟุตบอลทีมชาติตุรกี
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:บุคคลจากอิซมีร์